
Valsts sabiedrībai ar ierobežotu atbildību “Latvijas Nacionālā opera un balets”

Par valsts sabiedrības ar ierobežotu atbildību “Latvijas Nacionālā opera un balets” 2026. gada pārskata zvērināta revidenta iecelšanu un atlīdzības noteikšanu

Saskaņā ar Publiskas personas kapitāla daļu un kapitālsabiedrību pārvaldības likuma 66. panta pirmās daļas 5. un 8. punktu, pamatojoties uz valsts sabiedrības ar ierobežotu atbildību “Latvijas Nacionālā opera un balets”, reģistrācijas Nr. 40103208907, (turpmāk – kapitālsabiedrība) valdes priekšsēdētāja Sanda Voldiņa 2026. gada 22. maija vēstuli Nr. 1.01.-5-26/167 “Par 2026. gada finanšu pārskata revīziju” (reģistrēta Kultūras ministrijā 22.05.2026., Nr. 2.4-1/2280), 2026. gada 15. jūnija vēstuli Nr. 1.01.-5-26/190 “Par 2026. gada finanšu pārskata revidentu” (reģistrēta Kultūras ministrijā 15.06.2026., Nr. 2.4-1/2622) un 2026. gada 8. septembra vēstuli Nr. 1.01.-5-26/264 “Par 2026. gada finanšu pārskata revidentu” (reģistrēta Kultūras ministrijā 09.09.2026., Nr. 2.4-1/3775), Kultūras ministrija valsts kapitāla daļu turētāja pārstāvja – kultūras ministra Naura Puntuļa personā, kurš rīkojas uz Latvijas Nacionālās operas un baleta likuma 2. panta pirmās daļas pamata, pārstāvot visu kapitālsabiedrības reģistrēto pamatkapitālu, nolemj:

1. iecelt par kapitālsabiedrības 2026. gada pārskata revidentu sabiedrību ar ierobežotu atbildību “D. Daņēvičas revidentu birojs”, reģistrācijas Nr. 40003470111, un apstiprināt kapitālsabiedrības valdes iesniegto pakalpojuma cenas apmēru 5 600,00 euro bez PVN;

2.	uzdot kapitālsabiedrības valdei pēc 2026. gada pārskata apstiprināšanas veikt ilggadīgā kapitālsabiedrības revīzijas veicēja nomaiņu un par 2027. gada pārskata revīzijas veikšanu slēgt revīzijas pakalpojuma līgumu ar citu zvērinātu revidentu.


Valsts kapitāla daļu turētāja pārstāvis –
kultūras ministrs	(paraksts*)	N. Puntulis


* Dokuments ir parakstīts ar drošu elektronisko parakstu

